Diari Oficial de la Generalitat Valenciana


Sumari del DOGV 8607, del 06-08-2019 (2019/7955)

Extracte de la Resolució de 19 de juliol de 2019, del degà de la Facultat de Ciències Socials, per la qual es convoca i s'estableixen les bases reguladores de la huitena edició del Premi Jane Addams per l'adopció de la perspectiva de gènere en els treballs de fi de grau de la Facultat de Ciències Socials en el curs 2018-2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8607

Data del DOGV
:   06-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7955


Data del document
:   19-07-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 19 de juliol de 2019, del degà de la Facultat de Ciències Socials, per la qual es convoca i s'estableixen les bases reguladores de la huitena edició del Premi Jane Addams per l'adopció de la perspectiva de gènere en els treballs de fi de grau de la Facultat de Ciències Socials en el curs 2018-2019. [2019/7955]  
BDNS (identif.): 468848.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants de la Facultat de Ciències Socials que hagen presentat el treball de fi de grau en el curs 2018-2019 i hagen obtingut una qualificació mínima de 8.  
  
Segon. Objecte  
Premi al treball de fi de grau de les titulacions de la Facultat de Ciències Socials.  
  
Tercer. Bases reguladores  
Les bases reguladores de la setena edició del Premi Jane Addams per l'adopció de la perspectiva de gènere en els treballs de fi de grau de la Facultat de Ciències Socials en el curs 2018-2019, estan publicades en la URL: https://www.uv.es/uvweb/sociales/ca/novetats/vii-convocatoria-premi-jane-addams-inclusio-perspectiva-genere-treballs-fi-grau-curs-2018-2019-1285923210882/Novetat.html'id=4688855126167  
  
  
Quarta. Quantia  
Es premiarà el millor treball de fi de grau de cadascuna de les titulacions de la Facultat que adopte algun dels valors que promouen la Comissió d'Igualtat de la Facultat de Ciències Socials i la Unitat d'Igualtat de la Universitat de València.  
Hi haurà tres premis de 500 euros, subjectes a la retenció corresponent d'acord amb la legislació fiscal vigent.  
Els premis poden declarar-se deserts.  
  
Cinqué. Termini de presentació de sol·licituds  
El termini per a la presentació de les sol·licituds comença l'endemà de la publicació en el DOGV i acaba el 6 de setembre de 2019.  
  
  
Sisé. Altres dades  
Els treballs es podran lliurar en valencià o en castellà i hauran de ser presentats a través d'un registre d'entrada de la Universitat de València o, en el seu cas, en qualsevol registre dels que preveu a aquest efecte l'article 38 de la llei de règim jurídic de les administracions públiques i del procediment administratiu comú.  
S'hauran d'adreçar al degà de la Facultat de Ciències Socials amb la documentació següent:  
- Una fitxa amb les dades personals i del treball de fi de grau (el model estarà disponible a www.uv.es/socials).  
- El treball complet en format PDF en un disc compacte. En el treball no ha de constar el nom de la o l'autor ni cap dada que la o l'identifique.  
- Un resum del contingut del treball en format PDF inclòs en el mateix disc compacte.  
  
València, 19 de juliol de 2019.- La rectora, p. d. (DOGV 27.06.2019), el degà de la Facultat de Ciències Socials: Albert Moncusí Ferré.